Foto’s: Nege brandbestryders, nege babasFoto: Rancho Cucamonga Firefighters/Facebook Die Rancho Cucamonga-brandweerfamilie is vanjaar al nege babas ryker. Die brandweer het foto’s van die babas op Facebook gedeel en gesê die nege babas is almal tussen Maart en Julie vanjaar gebore. “Ons is opgewonde om ons RCFD-familie te sien groei!” lui die plasing. RCFD het ŉ spesiale fotosessie gehou om met die klein brandbestrydertjies te spog – boonop omring deur die brandweertoerusting. Vir meeste van die pa’s is dit die eersteling, maar van die pa’s verwelkom reeds die vierde toevoeging tot hul kroos.